حضرت عمرو بن العاصؓ کی فتوحات کا سیلاب اسکندریہ پہنچنے کے بعد برقہ کی طرف مڑا ، برقہ فسطاط سے بیس پچیس منزل کی مسافت پر اسکندریہ اور طرابلس کے درمیان میں ایک ذرخیز سیر حاصل اور آباد رقبہ زمین تھا ، یہاں کی آبادی بہت مرفہ الحال تھی ، یہ قطعہ متعدد شہریوں پر مشتمل تھا ، انطابلس یہاں کا بڑا شہر تھا ، یہ لوگ حکومت مصر کے باجگزار تھے ، حضرت عمرو بن العاصؓ نے انطابلس پہنچ کر اس کا محاصرہ کر لیا ، برقہ والے بہت نرم خو اور اطاعت شعار تھے ، اس لیے بلاکسی مزاحمت کے جزیہ قبول کر لیا اور تیرہ ہزار دینار سالانہ پر صلح ہو گئی ۔
Entity: مصر — Type: /location, /location/country, /organization/sports_team, /person, /organization